open-index/open-wikipedia-markdown huggingface dataset:
Rukiya Chekamondo

**Rukiya Kulany Chekamondo** (yazaalibwa 7 Ogwekkumi,1965), oluusi awandiikibwa nga **Rukia Kulany Chekamondo**, musomesa era munnabyabufuzi Munnayuganda . Yali Minisita w'eggwanga ow'okutunda ebintu by'obwannannyini mu minisitule y'ebyensimbi, okuva mu June 2006 okutuuka mu Ogwokutaano 2011.  Mu nkyukakyuka ya kabineti eyakolebwa nga 27 Ogwokutaano 2011, yagobwa mu kabineti n'asikizibwa Aston Kajara. Era yaweereza nga omubaka omulonde mu Palamenti (MP), ku lw'omubaka w'abakyala mu Disitulikiti y'e Kapchorwa, okuva mu 2006 okutuuka mu 2011. Mu kulonda kw'eggwanga okwa 2011, yawangulwa omubaka ali mu ntebe mu kiseera kino, Phyllis Chemutai, munnabyabufuzi eyeetongodde. 

Rukiya Kulany Chekamondo yazaalibwa nga 7 Ogwekkumi, 1965. Yafuna satifikeeti ye ey’ekibiina eky’okusatu mu by’enjigiriza mu 1986 okuva mu ttendekero ly’ebyenjigiriza ly’abasomesa (ITEK), erimu ku matendekero agaagatta ne gafuuka Yunivasite y’e Kyambogo . Yagenda mu maaso n’afuna Dipuloma mu by’enjigiriza ebya siniya mu 1993, nayo okuva mu ITEK. Diguli ye eya obusomesa mu lulimi oluzungu and English Literature, yagifuna mu 1999, okuva mu Makerere University, Yunivasite esinga obukadde mu Yuganda, eyatandikibwawo mu 1922. Alina ne Postgraduate Diplomas mu kutekeratekera n'okukulembera eby'enjigiriza (1999), ne mu Guidance & Counseling (2001), byombi okuva mu ITEK. Diguli ye eya Master of Education mu by’enjigiriza mu nnimi n’ebiwandiiko by’Olungereza yafuna mu 2004 okuva mu yunivasite y’e Makerere. 

## Omulimu
Chekamondo abadde musomesa okuva lwe yafuna satifikeeti y’obusomesa eyasooka mu 1986. Wakati wa 1993 ne 1995, yaweereza nga Matron, ku Bilal Islamic Institute, essomero erisangibwa mu Kampala, ekibuga ekikulu ekya Yuganda.  Yeegatta ku byobufuzi mu 2006, ng'avuganya ku Disitulikiti y'e Kapchorwa, ekitundu ekikiikirira abakyala ku National Resistance Movement (NRM), tikiti y'ekibiina ky'ebyobufuzi. Yawangula, era nga 1 Ogwomukaaga 2006, yalondebwa okuba Minisita w’eggwanga ow’okutunda ebintu mu bwannannyini.  Mu Gw'okusatu 2011, yafiirwa ekifo kye mu palamenti era mu Gw'okutaano 2011, yagobwa mu kabineti mu nkyukakyuka.

## Obulamu bw’omuntu ku bubwe
Rukiya Chekamondo mufumbo. Ono wa kibiina kya byabufuzi ekya National Resistance Movement . Ebintu by'ayagala mulimu okusoma, okunoonyereza n'ensonga z'ekikula ky'abantu .

## Laba ne

* Palamenti ya Uganda
* Kabineti ya Uganda
* Disitulikiti y’e Kapchorwa

## Ebiwandiiko ebikozesebwa

* Omukutu gwa Palamenti ya Uganda
* Olukalala lwa baminisita mu bujjuvu, June 2006 
* Olukalala lwa baminisita mu bujjuvu, February 2009 
* Olukalala lwa baminisita mu bujjuvu, May 2011
Prossy Tusabe

**Prossy Tusabe** Munnayuganda, muwuzi.

Her home Amaka gaabwe gakubibwa bbomu ng'akyali muwere ekyaviirako okufa kwa kitaawe ne banyinaze nga naye yasanyalala. Kitaawe yali yakalondebwa okwegatta ku Gavumenti ya Idi Amin.

Prossy Tusabe yalondebwa nga mmemba omu anakikirira Uganda mu mpaka z'ebyemizanyo ez'abalina obulemu eztuumibwa 2000 Summer Paralympics ezaali mu Sydney. Yamalako empaka z'abakyala eza 100m freestyle (mu kkowe lya S10). Ye yasembayo ng'obudde bweyawugira bw'ali 2:12.45 okugerageranya kw'oyo eyali amuliraanye (ewa United States Karen Noris, eyamalira mu 1:09.37). n'olwekyo, teyasobola kweyongerayo mu mpaka z'akamalirizo.

Nga ali mu Australia, yasaba okubeerayo ng'omunonyi w''obubudamo, era oluvanyuma yafuna emyaka mukaaga.

## Ebijuliziddwamu
Ajok Lucy

**Ajok Lucky**  yazaalinwa mu Gusooka mu 1962, nga Munabyabufuzi Omunayuganda akiikirira Konsitituweensi ya Munisipaali ya Apac nga omukyala omubaka wa  Paalamenti mu Paalamenti ya Uganda  ey'omwenda wansi w'ekibiina kya Uganda Peoples Congress (UPC).

## Okusoma kwe
Lucy yasomera ku St. Catherine High School mu Disitulikiti ye Lira.

## Emirimu gye
Nga tanaba kuyingira mu byabufuzi mu 2011, yali akola n'ekitongole ekitadukanyizibwa gavumenti ekiyitibwa Move On Referral nga yakola mu kitongole ekivunaanyizibwa ku by'amayumba.Mu 2016, yawangulwa Betty Awori Engola ku ky'ekifo kya Paalamenti ya Uganda eye kumi. Mu 2015, yawangulwa Kenny Auma Lapat mu kamyuufu ka UPC, n'atekayo okusaba kwe mu kkooti nga agamba akalulu kaalimu ebirumira nadala mu kaseera k'okulonda. Yawerezaako ku kakiiko ka Paalamenti akavinaanyizibwa ku by'obusuubuzi, obulambuzi, okusiga ensiimbi wamu n'amakolero.

## Laba ne bino

* Olukalala lwa babaka ba Paalamenti ya Uganda eyo mwenda
* Betty Awori Engola

## Ebijuliziddwaamu

## Ewalala w'oyinza okubigya

* Ku mukutu gwa yintaneeti ogwa Paalamenti ya Uganda
Gloria Muzito

**Gloria Muzito**  ebiseera ebisinga batera kumuyita  **Anna Gloria Muzito** ob **Gloria A. Muzito**, nga yazaalibwa nga 29 Ogwekuminoogumu mu 2002, nga Munayuganda omuwuzi eyazaalibwa. Yawangula omudaali gw'ekikomo mu mizannyo gya All Afrca Games egyaliwo mu 2020 mu mita 100 ez'obukodyo bw'okuwuga obw'enjawulo n'atekawo likodi y'eggwanga empya.

## Obulamu bwe n'okusoma kwe
Oluvannyuma lw'okugenda e Sweden, Muzito yasomera ku  Hedbergska Skolan Sundsvall wwamu nemu jiimu ya  Sundsvall.

Awereddwa ebitiibwa eby'enjawulo mu nkungaana eziwerako nga eya Atlantic Coast Conference gamba nga eya  All-ACC Academic Team ne ACC Honor Roll wakati wa 2021 ne 2022. IMunkomerero lya 2022, y'omu kubayizi abeenyigira mu by'emizannyo abaafuna engule ya 2022 eya Go Teach Dr Pepper Tuition Giveaway okuyamba okweyongerayo mu by'enjugiriza bye. Okutuuka mu Gwokusatu mu 2024, Muzito muyizi ku Florida State University, wamu n'okubeera omuyizi w'okudukanya eby'emizannyo.

## Emirimu gye mu kuwuga
Ku mutendera gw'eggwanga, Muzito yakiikirira Uganda.Yakiikirira Uganda mu mizannyo gy'okuwuga egya 2024 egya World Aquatics Championships egyaliwo mu Doha mu  Qatar

Muzito yakiikirira Sweden wakati wa 2014 ne 2022, era nga yali ku ttiimu y'eggwanga lya Sweden ey'abato ey'okuwuga mu mpaka z'ebulaaya za 2016 eza European Junior Swimming Championships mu 2016 n'eza 2017 eza European Youth Summer Olympic Festival ng'ali wamu ne Robin Hanson, yasobola okuwangula omudaali gw'ekikomo mu kuwuga kwebaali babagase.

Y'omu kubali ku ttiimu y'okuwuga eya Florida State University wansi w'erinya ly'eby'emizannyo erya Florida State Seminoles Muzito yali omu ku kiraabu y'okuwuga eyitibwa Dolphins  mu Kampala wamu ne Sundsvall Simsällskap Sweden

## Laba ne bino

* Olukalala lwa likodi ya Uganda mu kuwuga 
* Kirabo Namutebi
* Jamila Lunkuse

## Ebijuliziddwaamu


## Ewalala w'oyinza okubigya

* Gloria Muzito ku muzannyo gya World Aquatics
* Gloria Muzito ku The Florida State Seminoles
* Gloria Muzito ku kiraabu y'okuwuga eyitibwa Dolphins
* Gloria Muzito ku kibiina ekifuga omuzannyo gw'okuwuga mu gganga lya Sweden
* Gloria Muzito ku kkakiiko akadukanya emizannyo gya Olympics mu ggwanga lya Sweden
Sara Mulindwa

**Sara Mulindwa** oba oluusi awandiikibwa nga **Sarah Mulindwa** munnayuganda enzaalwa y’e Bungereza, asinziirira mu Bungereza munnamawulire, omukozi wa'oku ttivvi era omusomesa w’ebyobulamu .  

## Oulamu bwe obwasooka n’Okusoma
Yasomera mu Westminster Kingsway College (2001– 2003) n’amaliriza n’eddaala ery’enjawulo mu by’obulamu n’okulabirira abantu, oluvannyuma n’agenda mu Thames Valley University (2004–2007), n’atikkirwa diguli esooka eya Sayansi mu kujanjaba abantu abakulu. 

## Emirimu
Wakati wa 2007 ne 2012, Sarah yakola nga ward nurse mu Acute Medicine era okuva mu 2012, yakuguka mu Sexual Health ne HIV.   Mu November 2015, Sarah yatandika okwanjula okusomesa ku bulamu bw’okwegatta n’akawuka ka siriimu ku Channel 4 .  Mu 2019, yasooka kuzannya ku The sex clinic.   Mu kiseera kino ekirwadde kya covid-19 yakola nga front line nurse mu ddwaliro lya Chelsea and Westminster Hospital.  

## Okukwata firimu

## Ebijuliziddwa
Achia Remegio

**Achia Remegio** yazaalibwa nga 27 Ogwekkumineebiri 1970, munnayuganda munnabyabufuzi, omukugu mu by'enfuna n'eby'embalirira. Abadde Omubaka wa Palamenti ng'ali wansi w'ekibiina kya National Resistance Movement ng'akiikirira essaza lya Pian, mu Disitulikiti y'e Nakapiripirit okuva mu 2006, okutuuka nakati.

## Obulamu bwe n'okusoma kwe
Yazaalibwa mu Disitulikiti y'e Nakapiripirit esangibwa mu Bukiikaddyo bwa Uganda.  Musajja mufumbo eyawasa omulamuzi Jane Frances Abodo akulira abasalawo ekirina okukolebwa eky'enkomeredde eri omuzzi w'emisango singa gubeera gumusse muvvi.

Yasomera ku St. Mary's Seminary Nadiket, erisangibwa e Moroto mu Uganda gyeyamalira emisomo gye egya siniya. Wakati wa 1986 ne 1990, yeegatta ku Yunivasite y'e Makerere n'atikkirwa ne Diguli mu by'embalirira wamu n'eby'enfuna.

## Emirimu gye
Yaweerezaako nga eyeebuzibwaako ku by'ekikugu mu Kitongole ekivunaanyizibwa ku by'emere n'eby'obulimi eky'Amawanga Amagatte wakati w'Ogwekkuminoogumu 1999 n'Ogwokutaano 2005. Okuva mu Gwokutaano 2011 okutuusa kati, abadde aweereza ng'Omumyuka wa ssentebe w'akakiiko akavunaanyizibwa ku by'embalirira mu Palamenti ya Uganda. Okuva mu Gwokuna 2006 okutuusa kati, abadde mubaka wa Palamenti ya Uganda n'emirimu gamba nga okwekkanya ebikozesebwa n'okubisaasaanya, okwekkanya embalirira, n'okussa mu nkola embalirira egenderera ebiruubirirwa. Yeeyali Omumyuka wa ssentebe ku kakiiko akavunaanyizibwa ku by'embalirira by'Eggwanga wakati w'Ogwokutaano 2006 okutuuka Ogwomusanvu 2009.

Remigio Achia ensangi zino ye ssentebe w'akakiiko akeegattibwamu ababaka ba Palamenti okuva mu bitundu bye Karamoja. Yavumirira nnyo amagye g'eggwanga aga UPDF olw'okuyisa ekitundu kyonna nga ekimenyi ky'amateeka ekyavirako okufiirwa abatuuze 3,000, wamu n'enkumi z'abaana abaawalirizibwa okugenda kunguudo z'ebibuga.

## Obukuubagano
Mu Gwokutaano 2013, yakwatibwa olw'okuvuga ng'atamidde. Yawalanyizibwa olw'okusalinkiriza gyebaliira emere e Wandegeya, wadde nga ku ggeeti kwali kuliko ekiwandiiko.

## Laba ne

* Olukalala lwa babaka ba Palamenti ya Uganda ey'Ekkumineemu
* Jane Frances Abodo

## Ebijuliziddwa

## Ebijuliziddwa wabweru wa Wikipedia

* Ku mikutu gya yintaneeti eya Paalamenti ya Uganda
Rumina Velshi

**Rumina Velshi** (yazaalibwa mu mwaka gwa 1955) yeyali Canadian Pulezidenti ne  Chief Executive Officer wa Canadian Nuclear Safety Commission (CNSC). Ye sentebbe wa committee ya International Gender Champions.

## Obulamu
Velshi yazaalibwa mu Uganda era abazadde be baali ballinamu omusaayi omuyindi. Mu mwaka gwa 1972, [./Https://en.wikipedia.org/wiki/Idi_Amin Idi Amin] eyali Pulezidenti wa Uganda yasalawo okugoba ba Asians mu gwanga. Ye ne bazadde be balina okuva mu gwanga era ne bagenda mu Canada. Yatuukira mu ntandikwa y'omwaka oluvanyuma y'alina okusalawo ku course ey'okukola ku Yunivasitte. Velshi agamba nti bwe bamugoba mu Uganda yalina emisomo gye nga oky'obugagga kye kyokka. Yali omuyivu ayagala ennyo okubala n'ebyobuzimbe era course mu  Engineering yamusikiriza. Yayagala ebyali mu course y'ekinonoozo eky’ebizimbibwa (Civil Engineering) era ne yewandisa. Mu lusoma olwasooka yakyegendereza nti yali omu ku bayiyizi abakyala bassuttu mu bayizi kikumi abali basoma course eno. Yatikibwa mu mwaka gwa 1978 era omulimu gwe ogwasooka gwali n'ekitongole kya Ontario Hydro.

Velshi yegatta ku Canadian Nuclear Safety Commission mu mwaka gwa 2011. era yawangula engule ya 2011 Women in Nuclear (WiN) Canada Leadership Award in that year.

Mu mwaka gwa 2018, Velshi yafuuka Pulezidenti ne CEO wa CNSC.

Velshi afubye okuwa abakyala abalala amaanyi okukola emirimu mu subject ezikaluba. Ye mumyuuka wa sentebe wa "Ba Sayansa mu somero" (Scientists in School) ezitegekerwa abasomi 700,000 mu Canadan okusoma mu workshop za sayansi.

Mu mwaka gwa 2020, yatwala omulimu mu mawanga g'ebweru ogwa IAEA nafuuka sentebe wabwe owa Commission on Safety Standards.

## Ebijuliziddwa
Jane Suuto

**Jane Suuto** (yazaalibwa 8 Ogw'omunaana 1978 e Mbale ) Munnayuganda muddusi wa mpaka mpanvu .  Yavuganya mu misinde gya marathon mu mizannyo gya Olympics egy’a Summer mu 2012, n’akwata ekifo kya 93 n’obudde bwa 2:44:46. 

## Ebijuliziddwa
Miriam Muwanga

**Miriam Sebaggala,** nga yazaalibwa ye **Miriam Muwanga** (yafa nga 10 Ogwokutaano 1975) yali mukugu mu by'amasanyalaze okuva mu Uganda, eyaggya nga mmemba ow'omugaso mu kakiiko k'abakyala aka Women's Engineering Society. Oluvanyuma lw'okutendekebwa mu Bungereza, yakomawo mu Uganda era nga yakola mu biti eby'enjawulo ku kakiiko akakwasaganya ensonga z'amasanyalaze mu Uganda saako n'okusunsula obutabo bw'ekitongole.

## Ebimukwatako
Bitono nnyo ebimanyikiddwa ku buto bwa Muwanga, yegatta ku kibiina ekikwasaganya abakyala mu by'amasanyalaze ekya Women's Engineering Society (WES) mu 1965 nga mmemba. Yali akolera mu kkolero ly'ebyamasanyalaze (Associated Electronics Industries) ng'oluvanyuma yafuuka Metropolitan Vickers, ng'omutendesi omukugu mu kaseera bwe yali akyasomera ku John Dalton College of Technology, nga mu kaseera kano eyitibwa Manchester Metropolitan University, okufuna Satifikeeti eya Higher National Certificate. Mu kaseera ako, yali akola ku nguudo z'amasanyalaze okutambulirwa egaali. Mu kiwandiiko ekyasomebwa mu kufa kwe, aba *The Woman Engineer* bawandiika nti yasalawo okusoma eby'amasanyalaze n'alekawo eby'obusawo okusinzira ku "kwegomba kwe okwewaayo okuweereza abantu n'eGgwanga lye". Mu 1968 yafuuka mmemba mu ttendekero ly'ebyamasanyalaze erya Institute of Electrical Engineers. Nga mujjumbize mu WES, mu 1971 yali mmemba ku kakiiko ka WES mu ttabi lye Bungereza. Era yakolerako ne mu kitongole kya International Conference of Women Engineers and Scientists eky'okubiri, eyali mu Cambridge, nga era lw'elukungaana ttabamiluka olw'okusatu mu Turin.

Mu lugendo lwe olw'okudda mu Uganda yakolerako ab'akakiiko akakwasaganya eby'amasanyalaze  n'okuteekateeka ensasanya y'amasanyalaze, n'oluvanyuma nga omukugu mu kutambuza amasanyalaze saako n'okulondoola amataala agateekebwa ku kkubo. Mu 1974 yafuuka omusunsuzi w'akatabo k'akakiiko k'ebyamasanyalaze. Wabula Proscovia Margaret Njuki anyonyolwa ng'omukyala Munnayuganda eyasooka okufuuka omukugu mu by'amasanyalaze, Muwanga yali munyikivu mu kisaawe ekyo okumala emyaka.

## Ebimukwatako eby'omunda
Muwanga yafumbirwa mu 1968 era ne muwala we, Kulabata, yazaalibwa nga 1 Ogwomwenda 1974.  Yafa nga 10 Ogwokutaano 1975 nga yafiira mu kabenje akagwaawo mu Kampala, Uganda, nga akabenje kano kakosa nnyo muwala era kamuleka apookya n'abiwundu.

## Ebikuliziddwamu
Miriam Mukhaye

**Miriam Mukhaye** Munnabyabufuzi, Munnayuganda nga ye mubaka ataliina kibiina eyalondebwa okuba Memba mu Paalamenti akiikirira Disitulikiti y'e Mbale okuva mu 2021 okutuusa 2026. Ye CEO w'ekitongole kya Miriam Mukhaye Foundation**,** ekikwasaganya "okukunga abantu n'okuyamba ku balimi aba wansi ng'akozesa ssente ze". Era aweereza mu busobozi n'obukiiko obw'enjawulo, omuli akakiiko ka Paalamenti ak'obwenkanya, Minisitule y'ekikula ky'abantu mu Paalamenti ya Uganda.

Mukhaye yasomera ku Bubulo Girls High School ne Mbale Secondary School.Oluvanyuma yafuna Diguli mu buweereza bwa Gavumenti eya public administration okuva ku Islamic University in Uganda, nga yagobererwa Dipuloma ey'enyongereza mu ssomo eddala ery'okukwasaganya abakozi (human resource management) okuva ku Uganda Management Institute mu Kampala. 

## Laba na bino

* Anet Anita Among
* Cecilia Atim Ogwal

## Ebijuliziddwamu
Juliet Sekabunga Nalwanga

**Juliet Sekabunga Nalwanga** musawo mu Uganda, ye musawo w'obwongo omukyala asooka mu nsi ye. Mu mwaka gwa 2021 yali omu ku basawo b'obwongo e kumi na bassattu mu Uganda. Mu mwaka gwa 2018 yali akolera mu ddwaliro lya Mulago National Referral Hospital mu Kampala.

## Ebimukwatako n'emisomo
Munnayuganda enzalwa ya Uganda. Taata we y'omugenzi Professor Sekabunga, Omulongoosabalwadde mu baana (pediatric surgeon) amanyikiddwa ennyo, eyakolera mu Mulago National Referral Hospital mu myaka jya 1970 ne 1980. Yalina maama we omuto eyali omusawo. Assima maama oyo okumusasulira ebisale by'esomero n'okubeera ekyokulabilako okusoma emirimu jy'amadagala.

Yagenda mu maaso n'okusoma obusawo mu Yunivasitte ye Mbarara, okwagobererwa n'okutendekebwa mu ttendekero ly'elimu, ne ku Lira Regional Referral Hospital. Yadayo ku Yunivasitte ye Mbarara okusoma degree y'obukugu mu madagala mu kulongoosa ebilwadde, omukyala eyasooka okukikola. Oluvanyuma yayingizibwa muYunivasitte ye Makerere okusoma eby'obwongo ku Mulago National Referral Hospital, natikibwa mu mwaka gwa 2018. Yamala omwaka mulamba nga yetegereza n'okukuga mu kulongoosa endwadde z'obwongo mu baana (paediatric neurosurgery) ku The Hospital for Sick Children, eddwaliro elisomesa elya University of Toronto Faculty of Medicine, mu Toronto, Canada. Omu ku basomesa be aba nayuganda yali omugenzi John Baptist Mukasa (1967 - 2021).

## Emirimu
Bwe yamaliriza emisomo gy'okulongoosa obwongo (neurosurgery) mu Toronto, Canada, yakomawo e Uganda n'afuna omulimu mu ddwaliro lye Mulago National Referral Hospital nga omusawo w'abaana n'obwongo gwebeebuzaako era nga assistant lecturer mu byokulongoosa obwongo mu ttendekero lyeMakerere University School of Medicine. Akute ebifo by'okusomesa mu Mbarara University School of Medicine. Mu Gwokubiri 2023, Nalwanga yali mmemba wa faculty ku Uganda Christian University School of Medicine.

## Laba ne

* Claire Karekezi
* Isabella Epiu

## Ebijuliziddwa

## Ebijuliziddwa wa bweru wa wikipediya

* Juliet Sekabunga, neurosurgeon, discusses the principles of managing traumatic brain injury
Nakato Kyabangi Katusiime

Nakato Kyabangi Katusiime (yazaalibwa nga 23 Ogwekkuminebiri 1972) Munnayuganda, munnabyabufuzi era nga yaliko Mmemba mu Paalamenti (MP) akiikirira Disitulikiti y'e Gomba. Ye yali omubaka omukyala mu Paalamentiya Uganda 9 nga yali wa kibiina ky'ebyobufuzi ekya National Resistance Movement (NRM). Yali omu ku babaka ba Paalamenti abaweebwa emidaalo gy'azaabu (Golden Jubilee Medals) mu Gwomwenda nga 9 2012.

## Emirimu mu by'obufuzi
Mu kalulu ka bonna aka 2011,Ms Nakato Kyabangi yawangula eky'omubaka akiikirira  Disitulikiti y'e Gomba, ku kaadi y'ekibiina ekiri mu buyinza ekya National Resistance Movement. Mu kalulu k'ekibiina kya NRM, Nakato Kyabangi yawangulwa Nayebale nga yalina obululu 9,297 ate nga Nayebale yafuna obululu 21,835. 

## Obukuubagano n'ensonga z'amateeka
Mu 2014, Nakato Kyabangi Katusiime yasisikana emitawaana olw'ebbanja eryali limubanjibwa aba Kenroy Investments (U) Ltd. Ebbanja lyali liweza obukadde bwa Uganda 79 (kumpi Doola 22,000 mu kaseera ako). Okugyako ebiragiro bya Kkooti n'ebiwandiiko by'okukwatibwa, teyabikkiriza. N'olwensonga eyo, Kkooti enkulu yasalawo asibibwe mu kkomera ly'abantu babulijjo.

## Laba na bino

* Olukalala lw'abammemba ba Paalamenti ya Uganda ey'omwenda
* Sylvia Nayebale

## Ebijuliziddwamu
Hashaka Kabahweza Florence

Hashaka Kabahweza Florence Munnayuganda Munnabyabufuzi. Yali mubaka omukyala mu Paalamenti ya Uganda 8 ng'akiikirira Disitulikiti y'e Kamwenge. Ava mu kibiina ky'ebyobufuzi ekya National Resistance Movement (NRM).

## Emirimu gye
Yali mubaka omukyala mu Paalamenti ya Uganda 8 ng'akiikirira Disitulikiti y'e Kamwenge. Yawangulwa  Nshaija Dorothy Kabaraitsya mu kalulu ka bonna aka 2011 ng'omukyala mu Paalamenti ya Uganda eyo 9 owa Kamwenge Disitulikiti. Yesimbawo ku kifo ky'omubaka omukyala mu Paalamenti mu kalulu ka 2021 nga yafuna obululu 4,761 era nga yawangulwa Sylvia Bahereira eyafuna obululu 25,453. Kabahweza Florence yali memba ku kakiiko akakwasagnaya ensinga z'egaali y'omukka aka Uganda Railways Corporation.

## Obukuubagano
Okusinzira ku ngeri gyeyali akolamu mu kalulu k'ekibiina, Hashaka Kabahweza yafuna obuzibu mu kalulu ka bonna. Ye n'aba kakundi ke kateekawo okuwaaba kw'abwe okwokugulirira abalonzi mu kaseera k'okulonda. Okusinzira ku bbo, omuwendo gw'obululu obwalangirirwa Asuman Mugisha, tebwakwatagana n'amiwendo egyali giwandiikiddwa ku biwandiiko by'aba ejenti be. Kino kyaleetawo okubuusabusa mu mazima agaali mu kulonda.

## Laba na bino

* Abigaba Cuthbert Mirembe
* National Resistance Movement
* Paalamenti ya Uganda.
* Memba wa Paalamenti

## Ebijuliziddwamu
Akumu Catherine Mavenjina

**Akumu Catherine Mavenjina** Munnayuganda, munnamateeka, munnabyabufuzi okuva mu Disitulikiti y'e Nebbi, Uganda. Yali mukiise mu Paalamenti ya Uganda ey'Omunaana mu 2006–2011. Ye yali Minisita omubeezi era nga kaakano y'akiikirira abakadde mu Bukiikakkono bwa Uganda mu Paalamenti ya Uganda ey'ekkuminemu. Alina akakwate ku kibiina ky'ebyobufuzi ekya National Resistance Movement (NRM).

## Emirimu gye
Nga tannaba kuyingira mu byabufuzi, yaweerezaako ng'omulamuzi. yali Minisita omubeezi ow'abakozi ba Gavumenti.

Mu Paalamenti Ey'omunaana, Mavenjina yakiikirira Disitulikiti y'e Nebbi ng'omubaka omukyala mu Paalamenti. Okuyita mu kisanja kye, yeetaba mu nsonga z'okubaga amateeka, yalwanirira eddembe ly'abakyala era n'akola ne ku byetaago by'abantu. Yawangulwa Agnes Acibu mu kalulu ka bonna ka 2021 ng'omubaka omukyala akiikirira Disitulikiti y'e Nebbi mu Paalamenti. Yakiikirira abakadde b'omu Bukiikakkono bwa Uganda mu Paalamenti y'ekkuminemu eya 2021-2026. Mavenjina yaweerezaako ku kakiiko akaali kategeka ebikujjuko by'olunaku lw'abajulizi mu 2024 e Nebbi.

## Obukuubagano n'emisango egya mujwetekebwako
Mu 2003, Mavenjina yaggulawo emisango eri Monitor Publications, ng'agamba nti baali bamujjwetekako emboozi emuttatana. Wabula omusango guno gwagobebwa mu Kkooti enkulu olw'okubulwa obujulizi mu musango gwe.

## Laba ne bino

* Agnes Acibu
* Disitulikiti y'e Neebi
* National Resistance Movement
* Paalamenti ya Uganda.
* Ababaka ba Paalamenti

## Ebijuliziddwamu
Lillian Bagala

Lillian Bagala ye Dayilekita wa Irise International, mu kitundu kya East Africa era Dayilekita wa Uganda Youth Network . Abadde ku kakiiko k'abakugu aka USAID – CORE okwekenenya n'okulondoola ebiteeso saako ne ba mmemba abaliwo mu kutandiika ekitngole kya AFRiYAN - Africa Youth Adolescent Network for sub-Saharan Africa nga kyali kilungaamizibwa UNFPA okuddukirira enzonga ezikwata ku nddwadde z'ekikaba mu bavubuka .Yatandikawo omukutu gwa Period Equality Network nga gukunyiza wamu ba mmemba 85 ab'ebitongole okwetoloola East Africa naddala ebyo ebikola ku by'obulamu byabakyala nga bali mu nsonga saako n'obuyonjo. 

## Obuto bwe n'emisomo gye
Lillian Bagala ye mukugu akwasaganya pulogulaamu ng'alina obumanyirivu bwa myaka 15 mu kukolagana n'abavubuka saako n'okubakulakulanyaAlina Dipuloma ey'enyongereza mu Project Planning and Management okuva ku ttendekero lya Uganda Management Institute Alina Diguli mu Social Sciences (nga yakuguka mu kukwasaganya abantu n'embeera zaabwe, eby'obufuzi, n'endowooza z'abantu) okuva ku Makerere University. 

## Emirimu gye
Yaweereza ku bukiiko bw'abakugu obuwerako mu Uganda ne ku kakiiko ka British Council okuyitimusa abavubuka okwetaba mu bigendererwa ebinene, Offiisi ya Ssabaminisita ekwasaganya pulojekiti egenderera okubudabuda abavubuka b'omu Bukkikakkono bwa Uganda eya Northern Uganda Youth Rehabilitation Fund (NURF) ng'evujirirwa Bbanka y'ensi yonna era yaweereza ng'eybuuzibwako mu kuzimba ebitongole bya bavubuka. Lillian yali kitundu ku tiimu eyava mu Minisitule y'ekikula ky'abantu mu Uganda abaali bakola okunoonyereza ku mbeera eleesewo obwavu n'okugirwa mu baana mu Uganda nga bakolagana wamu n'ekitongole kya UNICEF, Uganda, Economic Policy Research Centre, Uganda.

## Bye yafuna
Yalondebwa okwegatta ku kibiina ekyali kikolera awamu okusomesa ku by'obulamu eri bakyala naddala obuyonjo ng'abali mu nsonga ekya Global Menstrual Health Collective

## Laba na bino

* Violet Kajubiri
* Noerine Kaleeba
* Gladys Kalema-Zikusoka
* Cleopatra Kambugu Kentaro
* Katie Kibuka
* Jane Frances Kuka
* Gertrude Kulany
* Primah Kwagala
* Leilah Babirye
* Edith Mary Bataringaya

## Ebijuliziddwamu
Catherine Webombesa

**<big>Catherine Webombesa</big> (yazaalibwa nga 19, Ogwokutaano 1983)** Munnayuganda, muddusi wa misinde ng'amanyikiddwa olw'ebyo byeyakola nga yafuna omudaali gwa Zaabu ogw'ensi yonna ng'omuddusi w'emisinde gya middle-distance running.  Yetaba mu mpaka z'abakirimaanyi ez'emisinde gya East Africa Senior Athletic Championships ezayindira mu Kisaawe kye Nambole 2007 nga mwezo yawangula omudaali gwa zaabu ne feeza nga kino kyateeka Uganda k maapu ng'Eggwanga ery'okubiri.

## Emirimu gye
Omuddusi w'emisinde mu Uganda avuganyiza mu mpaka ez'enjawulo era nga wammanga bwe bumu ku bubonero bweyafuna mu misinde:

National Champion: Mu kudduka kwe, Webombesa yafuna ekitiibwa ky'omuddusi w'eggwanga nnantameggwa.

Personal Bests: Mu budde bwa 2:08.21 mu misinde gya mita 800, esaawa 4:21.0 mu misinde gya mita 1500, n'esaawa 9:29.941 mu misinde gya mita 3000, abadde nantameggwa mu mpaka ezo.

Empaka z'okuvuganya kw'ensi yonna: Mu mizanyo gy'abavubuka egya 1998 World Youth Games ezaali mu Moscow, yawangula omudaali gwa zaabu mu miside gya mita 3000. Era alekayo obudde obw'okuwandiikako mu misinde gy'okuluguudo nga obudde bwa 33:09 mu mpaka za kilomita 10 n'esaawa 1:13:391 mu misinde mubuna byalo.

National Road Running Champion: Ngayita mu kwolesa amaanyi ge mu mpaka z'emisinde emiwanvu, Webombesa yawangula ekitiibwa ky'abwannantameggwa wa Uganda mu misinde gya national road running champion.

## Bye yafuna
Catherine Webombesa yafuna ekitiibwa ky'obwannantameggwa wa Uganda, ekintu ekimulabisa ng'asinga mu misinde. Yetaba mu mpaka z'okuvuganya  mu nsi nga France ne Russia, nga yonna yakuuma ekitiibwa kye ng'omuwanguzi mu misinde gyonna gyeyadduka.

## Esaawa z'awanguliddeko
Mu mikolo egisinga, awangulidde mu budde obwenjawulo okugeza, mita 800 mu saawa 2:08.21 e Kampala (2007), the emisinde gya mita 1500 mu saawa 4:21.0 mu Kampala (2007), mita 3000 mu saawa 9:29.94 mu Moscow (1998), Kilomita 10 mu Ddakiika 33:09 mu Caen, France (2010), n'emisinde mubuna byalo mu saawa 1:13:39 mu Reims, France (2008).

## Laba na bino

* Dorcus Inzikuru

* Mercyline Chelangat
* Sarah Chelangat
* Doreen Chemutai
* Immaculate Chemutai

## Ebijuliziddwamu
Ritah Asiimwe

**Ritah Asiimwe** (yazaalibwa nga 10 ogwomusanvu 1986) Munnayuganda muzannyi w'omuzannyo gwa Badminto era nga ye nnamba emu wa Uganda mu bazannyi abakyala ku ddala lya SU5. Ye namba bbiri wa Africa mu mizannyo gya Badmnton w'abalina obulemu era mu 2020 yafuuka omuzannyi eyasooka okuvuganya mu mpaka za 2020 Summer Paralympics. 

Mu Gwokusatu 2024, alina ekifo kya 19 mu nsi yonna ng'omukyala azanya omuzanyo gwa Badminton w'abaliko obulemu ku daala lya SU5 okuva mu kibiina ekitwala omuzannyo guno ekya Badminton World Federation.

## Obuto bwe n'emisomo gye
Asiimwe alina Diguli ye esooka eya bachelor's degree in Development Studies okuva ku Mbarara Yunivasite.

Nga eyaganyurwa mu kibiina ky'abazannyi ba badminton ekya Badminton World Federation nga baali mu nkolagana ne World Academy of Sport (WAoS), yatikkirwa mu University of London ne Satifikeeti endala mu ssomo lya International Sports Management programme 2023 

## Ebyemizannyo
Mu Gusooka 2005, Asiimwe yafiirwa omukono gwe ogw'addyo olw'obulumbaganyi obwamukolebwako era mu kaseera kano akozesa gwa kkono . Oluvanyuma lw'okukyalira ab'ekitongole kya Uganda Para Badminton International mu 2018, yasalawo okweyongerayo n'omuzannyo.

Nga yali mu kifo kya 15 mu mizannyo gy'abakyala bokka egya SU5 women’s singles, yetaba mu mpaka z'abalina obulemu egya Tokyo 2020 Paralympic Games. Yetabye mu mpaka z'emizannyo egy'abaliko obulemu egya African Para-Badminton Championships egyategekebwa mu  2021,2022 ne 2023. Mu 2022, ng'ali wamu ne Elizabeth Mwesigwa, yawangula mu gy'abakyala egya Women's doubles songa mu 2023, ababiri bano bawangula omudaali gw'ekikomo mu women’s doubles SL3-SU5 category.

## Laba na bino

* Elizabeth Mwesigwa
* Africa Para-Badminton Championships
* Badminton at the 2020 Summer Paralympics

## Ebijuliziddwamu


## Ebijuliziddwamu eby'ebweru wa Wikipediya

* Ritah Asiimwe at Badminton World Federation
* Ritah Asiimwe at the Tokyo 2020 Paralympic Games
* Ritah Asiimwe ranking
Sarah Aguti Nyangkori

**Sarah Aguti** **Nyangkori** Munnayuganda akwasaganya abantu n'embeera zaabwe era mubazi w'amateeka. Mubaka omukyala MP mu Paalamenti ya Uganda ey'ekkuminemu ng'akiikirira Disitulikiti y'e Dokolo nga alina akakwate ku kibiina ky'ebyobufuzi ekya Uganda People's Congress.

## Emisomo gye
Sarah yatikkirwa ku Uganda Christian University Diguli mu  social works and social administration.

## Emiriu gye mu by'obufuzi
Mu 2021, Aguti yesimbawo ku kifo ky'omubaka omukyala akiikirira Disitulikit y'e Dokolo wabula nawangulwa  Cecilia Ogwal eyafuna obululu 32,223 okusinzira ku ye nga yafuna obululu 10,460.

Aguti yalangirirwa ng'omukwasi wa bbendera y'ekibiina kyebyobufuzi ekya UPC nga 19 Ogwokubiri 2024 mu lukungaana lw'ekibiina ku mutendera gwa Disitulikiti olwali ku kiggo kye Ekeleziya ya Dokolo, oluvanyuma lw'abamu ku ba mmemba ababiri okulekullira ekibiina olw'ebigendererwa by'abwe. nga 11 Ogwokusatu 2024, yasembezebwa ku mwanjo ab'ekibiina kya UPC okwesimbawo mu kalulu akategekebwa okujjuza ekifo ky'omubaka omukyala akiikirira Disitulikiti y'e Dokolo.

Aguti yawangula akalulu k'okujjuza ekifo ky'omubaka omukyala akiikirira Disitulikiti y'e Dokolo okwaliwo nga 21 Ogwokusatu 2024 nga yawnagula n'obululu 23,044, oluvanyuma lw'ekifo okubeera ekikalu olw'okufa kw'omugenzi Cecilia Ogwal nga 18 Ogusooka 2024.

## Laba na bino

* Olukalala lw'abababaka ba Paalamenti ya Uganda ey'ekkuminemu
* Cecilia Ogwal

## Ebijuliziddwamu
Hannah Karema Tumukunde

**Hannah Karema Tumukunde** Munnayuganda modo era nga y'esimbawo ku bwa Nnalulungi era nga yalina engule y'obwannalulungi wa Uganda (Miss Uganda) 2023–2024. Yakiikirira Uganda mu mpaka z'obwannalulungi w'ensi yonna eza Miss World ezayindira mu India okuva mu Gwokubiri nga 18 okutuusa mu Gwokusatu nga 9, 2023. Yalabikira mu ba Nnalulungi yakwata kya kubiri  mpaka za Miss World Africa ku mikolo gy'omulundi ogwa 71 era yali ku lusegere nnyo ne Quiin Abenakyo kubanga naye yalondebwa ku Nnalulungi 10 abasinga mu nsi yonna n'okusinga "obulungi obulina omulamwa".

## Obuto bwe n'emisomo gye
Hannah Karema Tumukunde yazaalibwa mu 1998 mu Disitulikiti y'e Nakaseke, mu Masekkati ga Uganda. Yasomera ku Seroma Christian High School ne Hana International School nga tannaba kwegatta ku Ssettendekero wa Makerere. Mu kaseera kano abeera  Kisasi, Kampala era nga ye Ambasada w'omukutu gwa  StarTimes mu Uganda.

## Empaka z'obwa Nnalulungi ba Uganda 2023
Mu mpaka z'obwannalulungi ba Uganda mu 2023, Karema yawangula abakontanyi abalala 20 okusobola okuwangula engule y'obwannalulungi wa Uganda ezayindira ku UMA multipurpose hall Kampala. Yaweebwa emmotoka ekika kya Toyota Wish era n'okyitawo buterevu okukiikirira Uganda mu mpaka z'obwannalulungi w'ensi yonna.

## Empaka z'obwannalulungi w'ensi yonna 2024
Karema yakiikirira Uganda mu mpaka z'obwannalulungi w'ensi yonna ez'omulundi ogwa 71 nga mu Pulojekiti ye eya Obulungi obw'omulamwa yakwata ekifo kya 7 nga pulojekiti eno egenderera okukuumira omuwala mu ssomero saako n'okubatuusako eby'ettago ebikozesebwa saako n'engeri y'okweyonja mu kaseera k'ensonga z'ekikyala. Yakwata kya kubiri mu mpaka za Miss World Africa oluvanyuma lw'okuwangulwa Miss Botswana, Lesego Chombo.

## Ebijuliziddwamu
Freda Mubanda Kasse

**Freda Mubanda Kasse Nanziri** era ng'amanyikiddwa nga  **Mama Masaka,** **Girl Mubanda** *(*'yazalibwa**: 30 Ogwomunaana 1943 - **Yafa*': 15 Ogwekkuminebiri 2020)*

Yali Munnayuganda omubazi wa Mateeka. Yali mubaka omukyala akiikirira Disitulikiti y'e Masaka mu Paalamenti ya Uganda ey'omwenda okuva mu 2011 okutuusa 2016 nga yali ava mu kibiina ky'ebyobufuzi ekya NRM

## Obulamu bwe obw'omunda
Freda yazaalibwa nga 30 Ogwomunaana 1943 eri Yokana Kase ne Manjeri Mukebiita mu Bukoba ekisangibwa mu Bukiikakkono bwa Tanzania. Yali mwana w'akubiri mu baaba kkumi.

Freda yafa nga 15 Ogwekkuminebiri 2020 ku myaka 76 nga yafiira mu Ddwaliiro lya Aga Khan hospital mu Nairobi, Kenya olw'okufuna obuzibu mu kussa.

Freda pulayimale ye yagisomera ku Kabwoko Girls School. Neyegatta ku Gayaza High School ne Makerere University yafuna Diguli mu by'obufuzi n'ebyafaayo eya degree in political science and history okuva mu 1959 okutuusa mu 1964. Mu 2004, yaddamu natikkirwa ku Makerere Yunivasite ne Dipuloma.

Okuva 1964 okutuuka 1999, Freda yaweerezaako ne Ministule ya Uganda ekwasaganya ensonga z'ebweru saako n'ekitongole ky'amawanga amagatte okuva mu 1971 ne 1999.

## Emirimu gye mu by'obufuzi
Mu 2011, Freda yafuuka omubaka omukyala akiikirira Disitulikiti y'e Masaka mu Paalamenti ya Uganda ey'omwenda nga oluvanyuma lw'okuwangula Sauda Namaggwa.

Mu Gwekkumi 2015, Freda yasimatuka akabenje k'elyato akaali ku Nyanja Nnalubaale bweyali agenda ku mwalo gwe Gwamba mu kakuyege we ow'akalulu k'ekibiina kya NRM akaali kanyinyitira nga 16 Ogwekkumi 2015.

Nga 16 Ogwekkumi 2015, Freda yalondebwa ng'omubaka omukyala an'akiikirira Disitulikiti y'e Masaka ku bbendera y'ekibiina ky'ebyobufuzi ekya NRM.

Yesimbawo mu kifo kye kimu mu kalulu ka 2016 naye n'awangulwa Mary Babirye Kabanda ow'ekibiina kya DP mu kulonda kweyafunamu obululu 34,119 okusinzira ku eyali avuganya naye nga ye yafuna obululu 51,938.

Nga tannaba kufa mu 2020, Freda yaweereza nga Sentebe wa Liigi y'abakyala ba NRM mu Disitulikiti y'e Masaka.

## Laba na bino

* Olukalala lw'ababaka ba Paalamenti ya Uganda ey'omwenda
* Mary Babirye Kabanda

## Ebijulizddwamu
Jane Frances Abodo

**Jane Frances Abodo** Munnayuganda, Munnamateeka era Mulamuzi, nga 2 Ogwokuna 2020, yalondebwa ku kya Ssabawabi wa Gavumenti (DPP) mu Uganda. Nga tannaba kutandiko kuwereeza ku buwereeza bwaliko kati , yaweerezaako nga Omulamuzi wa Kkooti enkulu, mu Divizoni ya kooti ey'emisango, okuva mu Gwokubiri 2018 okutuusa mu Gwokuna 2020.

## Obuto bwe n'emisomo gye
Abodo yazaalibwa mu Ttunduttundu lye Karamoja, era nga mwana wa 9 mu baana 62. Alina Diguli mu mateeka okuva ku Yunivasite y'e Makerere, Yunivasite ya Gavumenti esinga obukulu n'obukadde. Era Dipuloma ey'enyongereza mu kutaputa amateeka eya Diploma in Legal Practice, nga yagifunira ku Law Development Centre, mu Kampala.Diguli ye ey'okubiri mu mateeka yamuweebwa aba Trinity College Dublin, mu Ireland.

## Emirimu gye

### Nga Munnamateeka
Abodo yaweereza mu ya DPP okumala emyaka munaana nga yatandiika mu 2007. Yatandiika ng'atendekebwa ku ky'omuwaabi wa Gavumenti n'oluvanyuma n'alinyisibwa eddala olw'obuwerezabwe nga yalinyisibwa ku bwa Omuwaabi wa Gavumenti, Omuwaabi wa Gavumenti omukulu, omuyambi w'omuwaabi wa Gavumenti, omuyambi wa Ssabawaabi wa Gavumenti (DPP) okutuuka ku ddaala ly'omuyambi omukulu eri DPP. Mu kaseera kekamu yalondebwa ng'Omulamuzi wa Kkooti enkulu, Abodo yali omuyambi wa DPP eyali ku ddaala lya Siniya era ye yakulemberamu akakiiko akaali kayisa eteeka ly'okulya enguzi mu ofiisi ya DPP.

### Ng'Omulamuzi
Mu Gwokubiri 2018, Abodo yalondebwa ng'Omulamuzi wa Kkooti Enkulu eya Uganda. Yalayizibwa nga 23 Ogwokusatu 2018, omukulembeze w'Eggwanga Yoweri Museveni wa Uganda, mu Maka g'obwa Pulezidenti e Entebbe. Yasindikibwa mu Divizoni ekwasaganya emisango egivunanibwa Gavumenti nga yaweereza mu busobozi okutuusa lw'eyalinyisibwa mu kifo ky'alimu kati.

Oluvanyuma lw'okwekenenyezebwa Paalamenti ya Uganda, yadda mu bigerae bya Michael Chibita, eyali alondeddwa mu Kkooti ya Uganda Ensukkulumu mu Gwekkuminebiri 2019.

## Ebikwata ku Famire ye
Jane Frances Abodo mufumbo eri Achia Remegio.

## Ebirala ebikulu
Mu 2015, Abodo yasiimibwa aba Uganda Law Society (ULS) ng'omuwaabi w'omwaka asinze. Mu mwaka ogwo, Kkooti ye yeyasinga okusingisa abantu emisango mu Ggwanga.

Egimu ku misango gy'eyakwasaganya mwalimu ogw'Eggwanga *vs Godfrey Wamala Troy*. Omusango ogwayindira mu kibuga ky'e Entebbe, Omulamuzi Jane Frances Abodo yasingisa Godfrey Wamala Troy omusango gw'okutta omuntu nga gwali gwekuusa ku kutemulwa kw'omuyimbi Mowzey Radio ng'amanya ge amatuuf yali Moses Ssekibogo. Omuwawabirwa yamusalira ekibonerezo ky'amyka 14 ng'ali mu nkomyo.

## Laba na bino

* Doris Akol
* Faith Mwondha
* Irene Mulyagonja

## Ebijuliziddwamu

## Ebijuliziddwamu eby'ebweru wa Wikipediya

* Olukalala olujjuvu olw'abalamuzi abakyusiddwa nga  27 Ogwokusatu 2018.
Catherine Adipo

**Catherine Adipo** (amanyiddwa nga **Catherine Constance Adipo**  oba **Catherine Adipo Wejuli**) munna-Uganda munna byamuzannyo omukyala, mukulembeze mubyemizannyo era ye mukyala eyasooka okusala empaka z'emipiira mu FIFA mu Uganda era ne mubuvanjuba ne mu masekkati g'Afirika.

## Obulamu bwe n'okusoma kwe
Adipo y'omu ku baana 16 ab'omugenzi Reverend Canon Kezironi Wejuli ne Abisiagi Wejuli.

Adipo yasomera ku Busia Integrated School, Mt. St. Mary's College, Namagunga ne King's College Budo. Yatikkirwa okuva e Makerere University ne diguli mu Geography ne nimi mu 1987. Yaddayo naafuna Dipulooma mu byenjigiriza okuva e Makerere University ne diguli ey'okubiri mu byemizannyo okuba ku Kyambogo University.

## Emirimu gye

### Emirimu gye mubyemizanyo

* Yazanyira mumakkati ga local volleyball club Kampala Amateur Volleyball Club (KAVC)
* 1982 – national ladies team captain (volleyball)

### Professional career

* 1988 – Omukyala atwala ebyemizanyo era omutendesi w'omupiira gw'abalenzi, Makerere College School
* 1989 – yatendekebwa nga omusazi w'omupiira era neyegatta ku Uganda Referees Association
* 1995 – yafuna akabonero ka FIFA era naafuuka omukyala eyasookera ddala okusala omupiira mu FIFA mu Uganda
* 1991–1997 – sports officer, Kampala City Council
* 2005 – lecturer, physical science, Kyambogo University
* 2006 okutuusa leero – Mutendesi wa FIFA/CAF
* 2015 – Mumyuka w'akulira FUFA Referees Standing Committee.

## Byatuseeko ne gyalabikiddeko mu bulamu

* 1995 – Omukyala omunna Uganda eyasooka okusala omupiira  mu FIFA 
* 2000 – Yasala empaka z'omupiira mu, 2000 African Women's Championship, South Africa
* 2002 – yasala empaka z'omupiira mu, 2002 African Women's Championship, Nigeria.
* 2003 – yasala empaka z'omupiira mu, CAF second round, women Olympic football qualifier between Angola and Zimbabwe
* 2004 – yasala empaka z'omupiira mu, 2004 African Women's Championship, South Africa.

## Enkayana
Mu 2011, kyagambibwa nti bweyali nga akyali musomesa ku Kyambogo University, Adipo yagenda e China nga akozesa tiketi ya Uganda Olympics Committee okukikirira ekitongole ate nga teyali kitundu ku kitongole ekyogerwako.

## Obulamu bwe
Adipo mufumbo era alina abaana babiri

## Ebijjuliziddwamu
Julia Kibubura

File:Kibubura_Girls'_Secondary_School_compound_14.jpg| Kibubura Girls' Secondary School
File:Kibubura_Church_06.jpg|Kibubura Church
File:Kibubura_Graves_05.jpg|Kibubura Graves
**Julia Kibubura** ye mukyala eyasookera ddala okwesimbawo mu kifo ky'obufuzi ekyobukulembeze nga Chief we Gombolola mu Bugwanjuba bwa Uganda. Abanakyaalo bamuyita nga Omwami ekivunuulizibwa nga Sir mu lungereza. Harry St. George Galt eyali sub commissioner avunaanyizibwa ku bintu byomu bugwanjuba mu mwakaa gwa 1905 yamulonda nga chief we Gombolola . Mu kitiibwa ky'omwoyo gwe, Kibubura Girls' Secondary school ly'abulibwa mu linnya lye kubanga yali omulwaanyi w'okusoma kw'abanji, okusingila ddala ow'abawala. Ye yali diviner wa Kabaka we Ankole.

## Obuto bwe
Elinnya lye elya Kibubura mu lulimi Orunyakitara lye ‘okububura’ elivunuzibwa nga ‘okuwuluguma kw'empologoma’.

Kibubura yazaalibwa mu Ibanda eri omusawo w'ekinansi owa Omugabe Mutabuka. Yakakibwa okw'ekweeka nga taata we, omulaguzi ow'amaanyi n'omusajja w'eddagala weyekobaana ne Mukwenda eyagalibwa mu biseera by'okulwanira obuyinza  ne Ntare-V. Mukwenda bamuwangula era oluvanyuma yalina okuduka.

Kibubura, muganda we omuwala Kishokye ne baganda be abalenzi badukira Bunyoro, eyali, efugibwa wansi wa Omukama Kabalega. Oluvanyuma bakomawo mu Ankole nga bayitidde mu kukoowoola kw'emizimu (Okubandwa). Nga abavuunuzi wakati wensi y'emizimu n'abantu, bayanirizibwa nga abazira era ne baweebwa eddembe mu Ankole. Mu kuwanyisa, bakozesa *emandwa* yaabwe, Nyakashambi okukuuma Ankolee eri obulabe bwonna. Ababuulizi b'ediini bwe bajja Kibubura yasuulawo emandwa era n'abatizibwa.

Julia Kibubura yabatizibwa mu mwaka gwa 1903 era olwamaliriza ye n'abasomi amakumi abbiri mu battaano ne batambuza ebigere paka Mbarara okubatizibwa. Yadayo mu Ibanda era yali wa nkizo nyo mu kuzimba ekkanisa esooka eyakolebwa mu tosi ne sengenge. Oluvanyuma mu myaka jya 1970 ekkanisa bagimenya n'ebazawo kati St. Paul church of Uganda Ibanda omugenzi Archbishop Luwum gye yateekako ejinja ly'omusingi mu mwaka gwa 1976

Muzukulu wa Kibubura omulenzi amanyikiddwa Michael Kibeeherere

## Obutabanguko
Waliwo ebigambo ebitambula mu Ibanda mbu Kibubura yaganza Harry St George Galt era y'ensonga lwaki yamulonada nga chief we Gombolola mu Bugwanjuba bwa Uganda. Kibubura's yewunisa banansi bomu Ibanda kubanga mu kiseera ekyo, abakyala abakulembeze balinyirirwa nga.| Naye, Michael Kibeeherere, muzukulu wa Julia Kibubura omulenzi, yegaana ebyali byogerwa mbu beganza mu  buba nagamba nti "Kiburura yali muntu ow'ekitiibwa , owempisa n'obukakamu, atasobolera ddala kwetaba mu bwenzi," mu mwaka gwa 2016.

## Laba ne

# Janet Museveni
# Janani Luwum
# Galt Memorial
# Kibubura Girls' Secondary School

## Ebijuliziddwa
Immaculate Irumba

**Immaculate Irumba Komuhangi** (yazaalibwa mu mwaka gwa1977), amanyikiddwa nga **Immaculate Irumba**, Munnayuganda omukozi w'omu bank era corporate executive, akola nga chief operating officer (COO) wa Cairo Bank Uganda, bank y'abasuubuzi mu gwanga. Nga tanafuna mulimu ogwo, ye yali senior projects manager ku Housing Finance Bank, bank y'abasubuzi endala.

## Ebimukwatako n'emisomo
Komuhangi Munnayuganda. Yasomera mu masomero ga Pulayimale ne Siniya agabulijjo, nga tana yingizibwa mu Yunivasitte ye Makerere, Yunivasitte ya Gavumenti mu Uganda esinga obunene n'obukulu. Yatikibwa eyo ne diguli ya Bachelor of Arts mu Social Sciences, mu 2000. Diguli ye ey'okubiri, eya Masters of Arts mu Economic Policy and Planning, yamuweebwa Yunivasitte ye Makerere. Alina ne Dipulooma ya Postgraduate Diploma in Financial Management, jyeyafunira ku Uganda Management Institute, mu Kampala, ekibuga kya Uganda ekikulu. Akwata ITIL certification era ali qualified Project Management Professional (PMP).

## Emirimu
Mu Gwomukaaga 2021, emirimu jya banak egya Komuhangi jyaali jyatandika emyaka 17 emabega. Obukugu bwe mu kudukanya emirimu jya banak, eby'abasuubuzi ne tekinoloogiya wa bizinensi. Yatandika nga manager we tabi lya Stanbic Bank Uganda Limited, eyo jye yamala emyaaka ettaano,  Housing Finance Bank (HFB) yamuwa omulimu, ekyasinze okuwola mu Uganda. Eyo yamalayo emyaka kumi. Ku HFB, yakulira "digital transformation" process ya bank. Mu mwaka gwa 2019, Yava mu HFB era neyegatta ku Cairo Bank Uganda, eyo jyali omukulembeze wa dipaatimenti y'obubalanguziso (operations) bwa bank. Mmemba wa senior management team mu Cairo Bank Uganda.

## Obulamu Bwe
She maama omufumbo ow'abaana bassattu.

## Ebirala
Komuhangi mmemba wa *Project Management Institute* ne *Institute of Corporate Governance of Uganda*, ebitongole bibiri ebinene mu gwanga.

## Laba ne

* Sylvia Jagwe Owachi
* Hope Ekudu
* Suzan Mweheire Kitariko

## Ebijuliziddwa

## Ebijuliziddwa wa bweru wa Wikipediya

* Website of Cairo Bank Uganda
* Profile at Projectmangement.com
* Cairo Bank Uganda Celebrates International Women's Day As of 9 March 2022.
* Cairo Bank Donates PPE Worth Shs100m To Save Health Workers From COVID-19 As of 16 September 2020.
Natasha Shirazi, omuwandiisi w’ebitabo

**Natasha Shirazi** ( Persian   ; yazaalibwa 8 Ogw'okuiri 1996) muzannyi wa mupiira Munnayuganda ow'ekika kya Iran  ng'alina obutuuze obwe Denmark, azannyira nga anoonyeza tiimu goolo mu kiraabu ya Greece REA mu Greek A Division ne ttiimu y'eggwanga erya Uganda .

## Emirimu gya kiraabu
Shirazi azannye mu BSF, B.93, ne Nordsjælland mu Denmark, Rayo Vallecano ne La Solana mu Spain ne Maccabi Kishronot Hadera mu Yisirayiri.  

Mu August wa 2022, yagenda e Turkey n’agenda mu Beşiktaş JK e Istanbul okuzannya mu Super League ya 2022-23 .  

## Omulimu gw’ensi yonna
Shirazi yazannyira Uganda ku mutendera ogwa waggulu nga 3 Ogw'omusanvu 2016 mu mupiira gw'omukwano gwe yakubwa Kenya ku bugenyi ggoolo 0-4 . 

## Obulamu bw’omuntu ku bubwe
Shirazi era alina obutuuze bwa Denmark. 

## Ebijuliziddwa

* Natasha Shirazi mu kibiina kya BDFútbol
* Natasha Shirazi 
* Natasha Shirazi
Jenifer Bamuturaki

**Jenifer Bamuturaki** Munnayuganda ow'ebyabizinensi ne corporate executive, era ye chief executive officer wa Uganda Airlines, ekisaawe kya Uganda, okuva mu Gwomusanvu 2022. Nga tafuuna kifo ekyo ye yali acting CEO.

## Ebimukwatako n'emisomo
Bamuturaki Munnayuganda. Bwe yamaliriza emisomo gye egya pulayimale ne siniya, yayingiibwa mu Yunivasitte ye Makerere, Yunivasitte ya Gavumenti, esinga obukulu n'obunene mu Uganda, eyo gyebamutikira ne diguli ya Bachelor of Arts mu Social Work and Social Administration. Alina n'obuyigirize mu by'okitunzi by'enyonyi okuva mu International Air Transport Association (IATA), n'obuyigirize mu byakitunzi bya woteeri n'okudukanya eby'emisolo. Mu Gwomunaana 2022, yali asoma emisomo ejya diguli ya Master of Public Administration, okuva mu Yunivasitte ye Makerere.

## Emirimu
Mu Gwokubiri 2019, Emirimu gya Bamuturaki gyali jyatandika emyaka 30 emabega. Yatandika nga  relations officer omugenyi ku Kampala Sheraton Hotel. Emirimu egisinga gibadde mu by'akitunzi,mu bitongole by'okwaniriza n'obulambuzi. Air Uganda eyali tekola bwe bagitandika mu mwaka gwa 2007, Bamuturaki yagyegatako era nakola mu dipaatimenti ye by'okutunda.

Mu mwaka gwa 2019, Gavumenti bweyakyuusa Uganda Airlines, Bamuturaki yaweebwa omulimu nga commercial manager wa airline empya. Naye, ekiseera ky'okugezesebwa bwe kyagwaako, tebaamuwa contract. Yava ku airline okukola ebya bizinensi bye ebirala mu biseera by'Ogwokussattu 2020.

Nga ba board of directors ne ba senior management executives bamaze okugobwa n'okuyimilizibwa mu Gwokuna 2021, ba shareholders badamu ne bayita Bamuturaki ne bamufuula acting CEO.

## Ebirala
Nga alondebbwa nag CEO, afuuka CEO owamaanyi asooka ku airline era n'omukyala asooka mw'ekyo ekifo. Ephraim Bagenda ne Cornwell Muleya be baali bakola nga ba CEOs nga Bamuturaki tebanamufuula mukulu wa airline ye gwanga.

Mu interview ku New Vision, nga bakamulonda nga CEO, yagyayo ebitundu bissattu, airline kwetadde esira ku nyingo enyimpi n'empavu. Omulimu ogusooka gw'akuteekawo self ground-handling ku Entebbe International Airport, nga Ogwomunaana 2022 tegunayitako. Omulimo Ogwokubiri gwakwongero ngendo za airline's A330-800 fleet. Engendo zebalowozaako mwe muli, Kinshasa, Lagos, Accra, Mumbai ne Khartoum. Omulimu ogwokussattu kwe kugezaako okukendeeza ku nsimbi zebakozesa okudukanya emirimu.

## Engule n'okusimibwa
Nga 31 Ogwekumi 2022, Bamuturaki yaweebwa engule ya **The 2022 Africa Travel and Tourism 100 Award**, ku mukolo mu Lagos, Nigeria. Engule esiima abakyaala abasukulumye mu ntambula ya Afirika ne muby'okulambula (African travel and tourism sector). Yawangula abakyaala abalala 99 meduimi  abaali mu lw'okaano lw'okuwangula engule.

## Laba ne

* Transport in Uganda
* List of airlines of Uganda

## Ebijuliziddwa

## Ebijuliziddwa wa bweru wa Wikipediya

* Website of Uganda Airlines
* Uganda: Museveni Appoints New Uganda Airlines CEO As of 6 July 2022.
Rita Aciro

**Rita Aciro** Munnayuganda omulwanirizi w'eddembe ly'abantu era Executive Director wa Uganda Women's Network (UWONET). Ye yafuna engule ya 2021 European Union Human Rights Defenders Award.

## Ebimukwatako n'emisomo
Aciro yatandika emisomo gye ku Reparatrix Boarding schoolmu Bugonge Entebbe, oluvanyuma yegatta ku Kololo secondary school okusoma emisomo gya siniya.

Yayingira Uganda women's network (UWONET) nga  intern mu mwaka gwa 1997.

## Emirimu
Aciro akoze n'entababuvo ne Gavumenti mu East Africa ku nsonga ezikwaata ku bukulembeze bwa bawala n'abakazi, eddembe ly'abakyaala ku bye taka, okulwanisa gender based violence, okuzimba eddembe mu bakazi, okusomesa abantu ku by'okulonda n'okwetegereza eby'okulonda.

Alina obumayi obusoba mu myaka 20 mu kubeera omukulembeze wa advocacy n'okulwanirira eddembe ly'abakyaala n'abawala.

Mu 2021 engule ya European Union Human Rights Defenders, eweebwa Omunnayuganda omulwanirizi w'eddembe buli mwaka, yasiima ebikolwa bye eri eddembe ly'abakyaala n'abakazi mu Uganda n'okulwanira eddembe ly'abantu ne democratic values. 

## Ebijuliziddwa